62018CO0690_INF
Digriet tal-Qorti tal-Ġustizzja (Is-Seba’ Awla) tas-6 ta’ Mejju 2021 – CLCV et (Apparat ta’ manipulazzjoni fuq magna diesel II)
(Kawżi magħquda C‑690/18 sa C‑692/18)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Approssimazzjoni tal-leġiżlazzjonijiet – Regolament (KE) Nru 715/2007 – Il-punt 10 tal-Artikolu 3 – Artikolu 5(2) – Apparat ta’ manipulazzjoni – Vetturi bil-mutur – Magna diesel – Emissjonijiet ta’ sustanzi li jniġġsu – Programm li jaġixxi fuq il-kalkolatur li jikkontrolla l-magna – Teknoloġiji u strateġiji li jippermettu li tiġi limitata l-produzzjoni tal-emissjonijiet ta’ sustanzi li jniġġsu”
1.
Domandi preliminari – Domandi identiċi għal dawk diġà deċiżi mill-ġurisprudenza – Applikazzjoni tal-Artikolu 99 tar-Regoli tal-Proċedura
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 99)
(ara l-punti 58-60)
2.
Approssimazzjoni tal-leġiżlazzjonijiet – Vetturi bil-mutur – Emissjonijiet minn vetturi għall-passiġġieri u minn vetturi kummerċjali ħfief – Regolament Nru 715/2007 – Apparat ta’ manipulazzjoni – Element ta’ disinn – Kunċett – Softwer integrat fil-kalkolatur ta’ kontroll tal-magna jew li jaġixxi fuqu – Softwer li jaġixxi fuq il-funzjonament tas-sistema ta’ kontroll tal-emissjonijiet u billi jnaqqas l-effiċjenza – Inklużjoni
(Regolament tal-Parlament Ewropew u tal-Kunsill Nru 715/2007, Artikolu 3(10))
(ara l-punt 61 u d-dispożittiv 1)
3.
Approssimazzjoni tal-leġiżlazzjonijiet – Vetturi bil-mutur – Emissjonijiet minn vetturi għall-passiġġieri u minn vetturi kummerċjali ħfief – Regolament Nru 715/2007 – Apparat ta’ manipulazzjoni – Sistema ta’ kontroll tal-emissjonijiet – Kunċett – Teknoloġiji u strateġiji li jippermettu li titnaqqas il-produzzjoni tal-emissjonijiet ta’ sustanzi li jniġġsu kemm wara kif ukoll matul il-formazzjoni tagħhom – Inklużjoni
(Regolament tal-Parlament Ewropew u tal-Kunsill Nru 715/2007, Artikolu 3(10))
(ara l-punt 61 u d-dispożittiv 2)
4.
Approssimazzjoni tal-leġiżlazzjonijiet – Vetturi bil-mutur – Emissjonijiet minn vetturi għall-passiġġieri u minn vetturi kummerċjali ħfief – Regolament Nru 715/2007 – Apparat ta’ manipulazzjoni – Kunċett – Sistema li tidentifika kull parametru marbut mal-iżvolġiment tal-proċeduri ta’ approvazzjoni sabiex jittejjeb ir-rendiment tas-sistema ta’ kontroll tal-emissjonijiet matul dawn il-proċeduri – Inklużjoni – Titjib li jista’ jiġi osservat puntwalment f’kundizzjonijiet ta’ użu normali tal-vetturi – Assenza ta’ effett
(Regolament tal-Parlament Ewropew u tal-Kunsill Nru 715/2007, Artikolu 3(10))
(ara l-punt 61 u d-dispożittiv 3)
5.
Approssimazzjoni tal-leġiżlazzjonijiet – Vetturi bil-mutur – Emissjonijiet minn vetturi ħfief għall-passiġġieri u minn vetturi kummerċjali – Regolament Nru 715/2007 – Obbligi tal-manifatturi dwar ir-riċezzjoni – Projbizzjoni tal-użu ta’ apparat ta’ manipulazzjoni li jnaqqas l-effettività tas-sistemi ta’ kontroll tal-emissjonijiet – Eċċezzjonijiet – Protezzjoni tal-magna kontra ħsara jew inċident u funzjonament fis-sigurtà tal-vettura – Portata – Dispożittiv li jtejjeb, waqt il-proċeduri ta’ approvazzjoni, ir-rendiment tas-sistema ta’ kontroll tal-emissjonijiet – Mekkaniżmu li jikkontribwixxi għall-prevenzjoni li tiqdiem jew li tinstadd il-magna – Esklużjoni
(Regolament tal-Parlament Ewropew u tal-Kunsill Nru 715/2007, Artikolu 5(2)(a))
(ara l-punt 61 u d-dispożittiv 4)
Dispożittiv
1)
Il-punt 10 tal-Artikolu 3 tar-Regolament (KE) Nru 715/2007 tal-Parlament Ewropew u tal-Kunsill tal‑20 ta’ Ġunju 2007 dwar l-approvazzjoni tat-tip ta’ vetturi bil-mutur fir-rigward ta’ l-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, għandu jiġi interpretat fis-sens li jikkostitwixxi “element tad-disinn”, fis-sens ta’ din id-dispożizzjoni, softwer integrat fil-kalkolatur li jikkontrolla l-magna jew li jaġixxi fuqu, peress li huwa jaġixxi fuq il-funzjonament tas-sistema ta’ kontroll tal-emissjonijiet u jnaqqas l-effettività tagħha.
2)
Il-punt 10 tal-Artikolu 3 tar-Regolament Nru 715/2007 għandu jiġi interpretat fis-sens li jaqgħu taħt il-kunċett ta’ “sistema ta’ kontroll tal-emissjonijiet”, fis-sens ta’ din id-dispożizzjoni, kemm it-teknoloġiji u l-istrateġija magħrufa bħala “trattament sussegwenti tal-gass tal-egżost”, li jnaqqsu l-emissjonijiet fi stadju sussegwenti, jiġifieri wara l-formazzjoni tagħhom, kif ukoll dawk li, bħas-sistema ta’ riċiklaġġ tal-gassijiet tal-egżost, inaqqsu l-emissjonijiet fi stadju preċedenti, jiġifieri wara l-ħolqien tagħhom.
3)
Il-punt 10 tal-Artikolu 3 tar-Regolament Nru 715/2007 għandu jiġi interpretat fis-sens li jikkostitwixxi “apparat ta’ manipulazzjoni”, fis-sens ta’ din id-dispożizzjoni, apparat li jidentifika kull parametru marbut mal-iżvolġiment tal-proċeduri ta’ approvazzjoni previsti minn dan ir-regolament, sabiex titjieb il-prestazzjoni, matul dawn il-proċeduri, tas-sistema ta’ kontroll tal-emissjonijiet, u hekk tinkiseb l-approvazzjoni tal-vettura, anki jekk tali titjib jista’ jiġi osservat, f’ċirkustanzi speċifiċi, f’kundizzjonijiet ta’ użu normali tal-vettura.
4)
L-Artikolu 5(2)(a) tar-Regolament Nru 715/2007 għandu jiġi interpretat fis-sens li apparat ta’ manipulazzjoni li jtejjeb sistematikament, waqt proċeduri ta’ approvazzjoni, ir-rendiment tas-sistema ta’ kontroll tal-emissjonijiet tal-vetturi sabiex jiġu osservati l-limiti ta’ emissjoni stabbiliti minn dan ir-regolament, u għalhekk li tinkiseb l-approvazzjoni ta’ dawn il-vetturi, ma jistax jaqa’ taħt l-eċċezzjoni għall-projbizzjoni ta’ tali apparati prevista f’din id-dispożizzjoni, dwar il-protezzjoni tal-magna kontra ħsara jew inċident u għat-tħaddim fis-sigurtà tal-vettura, anki jekk dan l-apparat jikkontribwixxi sabiex jipprevjeni t-tqassir tal-proċess li bih magna tiqdiem jew tinstadd.